Publication: Magyar Közlöny
Issue: MK-2008-144 (Year: 2008, Number: 144)
Era: 2004-2010
Section: Melléklet a 2008. évi LV. törvényhez
Paragraph Index: 1260

14. CIKK Konzultációk 1. A felek konzultációt kezdeményeznek, ha valamelyikük úgy ítéli meg, hogy a másik fél nem tett eleget az e mellékletben szereplő megállapodás szerinti kötelezettségének. 2008/144. szám 2. A konzultációt kérő fél a másik fél rendelkezésére bocsátja a szóban forgó eset részletes vizsgálatához szükséges valamennyi információt. 3. Amennyiben azonban a késedelem az emberi egészséget veszélyeztetné vagy a csalás elleni küzdelmet célzó intézkedések hatékonyságát csökkentené, a megfelelő ideiglenes védintézkedéseket előzetes konzultáció nélkül is meg lehet hozni, feltéve hogy ezen intézkedések meghozatala után haladéktalanul konzultációt tartanak. 4. Ha az (1) és (3) bekezdésben előírt konzultációt követően a felek nem jutnak megállapodásra, a konzultációt kérő, illetve a (3) bekezdésben említett intézkedéseket meghozó fél a stabilizációs és társulási megállapodás 126. cikkével összhangban megfelelő intézkedéseket tehet annak érdekében, hogy lehetővé tegye az e mellékletben szereplő megállapodás helyes alkalmazását. III. CÍM ÁLTALÁNOS RENDELKEZÉSEK

Source: https://magyarkozlony.hu/hivatalos-lapok/8581908e915ae89e08b54544ca36294830b6c5c9/dokumentumok/f0f2790ff61b3b5e47317eb9d0272a7b6541be8c/letoltes